इससे प्रदेश के अनेक स्थानों पर तेज बौछारें पड़ने का सिलसिला शुरु हो गया है। इसी क्रम में गुरुवार को सुबह 8:30 बजे से शाम 5:30 बजे तक खजुराहो में 6,नौगांव में 5.8सेमी.पानी गिरा। मौसम विज्ञानी आरआर त्रिपाठी ने बताया कि इंदौर,उज्जैन,भोपाल,होशंगाबाद,जबलपुर के अधिकांश जिलों में भारी बरसात के आसार बने हुए हैं। शुक्रवार को बंगाल की खाड़ी में एक कम दबाव का क्षेत्र सक्रिय होने जा रहा है। इससे प्रदेश में मानसून को और ऊर्जा मिलेगी।